Նեմանյա Վիդիչ

Նեմա՛նյա Վի՛դիչ (, սերբական արտասանությամբ՝ ně̞maɲa v̞ǐːditɕ, ), սերբ նախկին ֆուտբոլիստ, կենտրոնական պաշտպան, եղել է անգլիական Մանչեսթեր Յունայթեդ թիմի ավագ, Սերբիայի ֆուտբոլի ազգային հավաքականի խաղացող։

 Ակումբային կարիերա 
 Վաղ տարիներ 
Նեմանյա Վիդիչը ծնվել է պղնձաձուլական գործարանի նախկին աշխատող Դրագոլյուբի և բանկի ծառայող Զորայի ընտանիքում։ Սկսել է զբաղվել ֆուտբոլով 7 տարեկանից։ Ավագ եղբայր Դուշանի հետ Նեմանյան մարզվում էր տեղական «Եդինստվո Ուժիցե» ակումբում։ Վիդիչն արագ առաջադիմում էր և արդեն 12 տարեկանում տեղափոխվեց մեկ այլ՝ «Սլոբոդա» (Ուժիցե) ակումբ։ Նրա վաղ պատանեկության տարիներին բռնկվեց Հարավսլավական պատերազմը, որի ընթացքում նրա ընտանիքը մշտական ռմբակոծությունների պայմաններում ապրում էր վախի մթնոլորտում։

 «Ցրվենա Զվեզդա» և «Սպարտակ» Մոսկվա 
Երկուս ու կես տարի անց, 15-ամյակից քիչ առաջ Վիդիչը պայմանագիր կնքեց «Ցրվենա Զվեզդա» ակումբի հետ պատանեկան կարգավիճակով։ 2000 թվականից սկսեց հանդես գալ պրոֆեսիոնալ մակարդակով՝ վարձավճարով անցկացնելով 2000/2001 մրցաշրջանը «Սպարտակ Սուբոտնիցա» ակումբում։ Արդեն հաջորդ մրցաշրջանում նա վերադարձավ «Ցրվենա Զվեզդա», ուր արագ տեղ գրավեց հիմնական կազմում և սկսեց հաճախակի հանդես գալ Հարավսլավիայի առաջնությունում։ 2001/02 թվականներին «Ցրվենա Զվեզդայի» հետ Վիդիչը նվաճեց Հարավսլավիայի գավաթըVIDIĆ (Nemanja Vidić). Footballdatabase.com.Yugoslavia Cup 2001/02. Rec.Sport.Soccer Statistics Foundation.։ Շատ չանցած Վիդիչը նշանակվեց թիմի ավագ։ «Ցրվենա Զվեզդայում» իր ավագության 3 տարիների ընթացքում Վիդիչը 67 խաղում խփեց 12 գոլ և հանդիսավոր ավարտեց իր կարիերան սերբական ակումբում՝ առաջնորդելով թիմին կրկնակի հաղթանակի (հաղթանակներ առաջնությունում և Սերբիայի ու Չեռնոգորիայի գավաթում 2004 թվական)։

2004 թվականի հուլիսին Վիդիչը տեղափոխեց ռուսական Պրեմիեր լիգայի «Սպարտակ» ակումբՆեմանյա Վիդիչի կենսագրությունը ManUtd.com.։ Տեղափոխության արժեքը չհրապարակվեց, սակայն ըստ որոշ աղբյուրների Վիդիչը դարձավ ամենաթանկ պաշտպանը Ռուսական Պրեմիեր լիգայի պատմության մեջ։

 «Մանչեսթեր Յունայթեդ» 
Մոսկովյան «Սպարտակում» 2 մրցաշրջան անցկացնելուց հետո Վիդիչը տեղափոխվեց անգլիական Պրեմիեր լիգայի «Մանչեսթեր Յունայթեդ» ակումբ։ «Յունայթեդը» տաղանդավոր սերբ պաշտպանի հանդեպ հետաքրքրություն ցուցաբերել էր դեռևս 2003 թվականի ամռանըNada Grkinic. Vidic boosts Man Utd hope. BBC Sport. 04.06.2003., բայց տեղափոխությունը կայացավ միայն երկուս ու կես տարի անց՝ 2006 թվականի հունվարի 5-ին։ Գործարքի արժեքը կազմում էր 7 միլիոն ֆունտ։ Նոր ակումբում ստանալով «15» համարի մարզաշապիկը՝ Վիդիչն առաջին անգամ խաղաց «Յունայթեդի» կազմում 2006 թվականի հունվարի 25-ին Լիգայի գավաթի պատասխան կիսաեզրափակիչ հանդիպմանը՝ ընդդեմ «Բլեքբեռն Ռովերսի»՝ փոխարինելով Ռուդ վան Նիստելռոյին խաղի վերջին րոպեներին։ Յունայթեդը հաղթանակ տարավ 2-1 հաշվովVidic makes reserves appearance. BBC Sport. 27.01.2006.Man Utd 2-1 Blackburn (3-2 agg). BBC Sport. 25.01.2006.։

2006/07 մրցաշրջանում Վիդիչը հաստատուն կերպով տեղ նվաճեց հիմնական կազմում, կենտրոնում ամուր հանգույց կազմելով Ռիո Ֆերդինանդի հետ, ով հետագայում դարձավ անգլիական ֆուտբոլի ուժեղագույններից մեկըPaul Fletcher. How Man Utd ousted Chelsea. BBC Sport. 06.05.2007.Alan Hansen’s column. BBC Sport. 05.06.2007.։ 2006/07 մրցաշրջանում «Մանչեսթեր Յունայթեդի» կազմում Պրեմիեր լիգայում անցկացրեց 25 հանդիպում և ակումբի հետ նվաճեց չեմպիոնական մեդալներMan Utd season’s appearances and scorers summary. StretfordEnd.co.uk.Man Utd secure Premiership title. BBC Sport. 06.05.2007.։

«Յունայթեդի» կազմում առաջին գոլը Վիդիչը խփեց 2006 թվականի հոկտեմբերի 14-ին «Ուիգանի» դեմ խաղում, որը «կարմիր սատանաները» հաղթեցին 3-1 հաշվովJonathan Stevenson. Wigan 1-3 Man Utd. BBC Sport. 14.10.2006.։ Նոյեմբերի 4-ին Վիդիչը կրկին աչքի ընկավ գոլով, այս անգամ արդեն «Պորտսմուտի» դարպասին։ Դա Վիդիչի առաջին գոլն էր «Օլդ Թրաֆորդում»։ Հանդիպումն ավարտվեց 3-0 հաշվովPaul Fletcher. Man Utd 3-0 Portsmouth. BBC Sport. 14.11.2006.։ Չեմպիոնների լիգայում «Մանչեսթեր Յունայթեդի» կազմում առաջին գոլը Նեմանյան խփեց դեկտեմբերի 6-ին «Բենֆիկայի» դեմ խմբային խաղում, այդ հանդիպումը լոնդոնյան ակումբը հաղթեց 3-1 հաշվովSam Lyon. Man Utd 3-1 Benfica. BBC Sport. 06.12.2006.։

Երկար ժամանակ Վիդիչը համարվում էր անգլիական Պրեմիեր լիգայի և Եվրոպայի լավագույն պաշտպաններից մեկըFergie hails stalwart Vidic. Sky Sports.։ Վիդան, ինչպես անվանում էին նրան թիմակիցներըVida delight at killer blow. Manutd.com. 15.09.2007.Vida wants Pompey fillip. Manutd.com. 12.08.2007., առանձնանում էր բացառիկ ֆիզիկական տվյալներով՝ կարողանալով խաղալ գլխով պաշտպանությունում, նաև հարձակման գծում ստանդարտ իրադրություններում, ինչպես և իր անվեհերությամբChampions League - Champions League team of the year. Eurosport.Review: Nemanja Vidic. Manutd.com.։ Այդ կարողությունների շնորհիվ Նեմանյան մեծ սեր և պաշտամունք ձեռք բերեց «Յունայթեդի» երկրպագուների շրջանումReport: Everton 0 United 1. Manutd.com. 15.09.2007.Vidic on cult status. Manutd.com. 23.01.2007.Vidic Loving Life At United. Eurosport.Warrior Vidic set goals target. Manutd.com. 21.09.2007. և խաղային որակների նմանության համար հաճախ էր համեմատվում «Մանչեսթեր Յունայթեդի» նախկին պաշտպան Սթիվ Բրյուսի հետIron men. TimesOnline.co.uk.։

2007 թվականին Նեմանյան նոր պայմանագիր կնքեց ակումբի հետ՝ երկարաձգելով այն մինչև 2012 թվականըVidic signs new Man Utd contract. BBC Sport. 08.11.2007.։ 2007/08 մրցաշրջանում Վիդիչը կրկին դարձավ Անգլիայի չեմպիոնPhil McNulty. Phil Wigan 0-2 Man Utd. BBC Sport. 11.05.2008.։ Սերբ պաշտպանը թիմի կազմում էր 2008 թվականին Չեմպիոնների լիգայի եզրափակչում հաղթելով լոնդոնյան «Չելսիին»Phil McNulty. Man Utd earn dramatic Euro glory. BBC Sport. 22.05.2008.։ Եվրոպական չեմպիոնների գավաթը դարձավ Վիդիչի առաջին եվրոպական գավաթը։ 2007/08 մրցաշրջանում Վիդիչն անցկացրեց 32 խաղ առաջնության ընթացքում և խփեց մեկ գոլMan Utd season’s appearances and scorers summary. StretfordEnd.co.uk.։ 2010 թվականի օգոստոսին Նեմանյան նոր պայմանագիր կնքեց մանչեսթերյան ակումբի հետ՝ ժամկետը երկարաձգելով մինչև 2014 թվականի հունիս Nemanja Vidic signs four-year contract extension with Manchester United։

2010 թվականի սեպտեմբերին Վիդիչը նշանակվեց ժամանակավոր, իսկ 2011 թվականի փետրվարին (Գարի Նևիլի կարիերայի ավարտից հետո) «Մանչեսթեր Յունայթեդի» մշտական ավագ։ 2010/11 մրցաշրջանում ճանաչվեց Պրեմիեր լիգայի լավագույն ֆուտբոլիստВидич и Фергюсон - лучшие в премьер-лиге по итогам сезона։ 2011 թվականի դեկտեմբերին «Բազելի» դեմ խաղում Վիդիչն ստացավ ծնկի ջլի վնասվածք և շարքից դուրս եկավ կես տարովФергюсон подтвердил, что Видич выбыл до конца сезона։ Ֆուտբոլիստը վերադարձավ դաշտ 2012 թվականի օգոստոսին, սակայն 2 ամիս կրկին չխաղաց աջ ոտքի ծնկի մակակորության վիրահատության պատճառովКапитан "Манчестер Юнайтед" Видич выбыл из строя на два месяца։ Կրկին վերադարձավ դաշտ 2011-ի դեկտեմբերին և անցկացրեց իր 250-րդ խաղը «կարմիր սատանաների» մարզաշապիկովВидич записал в свой актив 250-й матч за "Манчестер Юнайтед"։ 2014 թվականի փետրվարին հայտնի դարձավ, որ ակումբն ու ֆուտբոլիստը որոշել են չերկարաձգել պայմանագիրըВидич покинет "Манчестер Юнайтед" по окончании сезона։

 «Ինտեր» (Միլան) 
2014 թվականի մարտի 5-ին Նեմանյան Վիդիչը պայմանագիր կնքեց իտալական «Ինտեր» ակումբի հետՎիդիչը պաշտոնական պայմանագիր է կնքել «Ինտերի» հետ։ Մրցաշրջանի սկզբին Վիդիչն «Ինտերի» մեկնարկային կազմի խաղացող էր, սակայն Ռոբերտո Մանչինիի՝ մարզիչ նշանակվելուց հետո կորցրեց տեղը հիմնական կազմում։ Չնայած դրան՝ 2015 թվականի հունվարի 11-ին Նեմանյան խփեց իր առաջին գոլը «սև-երկնագույնների» կազմում՝ նվաճելով «Ջենոայի» դարպասը։ 2015/16 մրցաշրջանում Վիդիչը ոչ մի խաղի չմասնակցեց և 2016 թվականի հունվարի 19-ին լուծարեց պայմանագիրն ակումբի հետՆեմանյա Վիդիչը հեռացավ «Ինտերից»։

2016 թվականի հունվարի 29-ին Վիդիչը հայտարարեց գործունեության ավարտի մասինՎիդիչն ավարտեց կարիերան։

 Հավաքականի կազմում 
Վիդիչը Հարավսլավիայի երիտասարդական հավաքականի կազմում առաջին անգամ խաղացել է 2002 թվականի հոկտեմբերի 12-ին Անգլիայի երիտասարդական հավաքականի դեմ խաղում (մինչև 21 տարեկան)Wright-Phillips saves England. BBC Sport. 06.09.2002.։ Նեմանյան Սերբիայի և Չեռնոգորիայի հավաքականի «հայտնի քառյակի» անդամներից մեկն էրVidic completes Man Utd transfer. BBC Sport. 05.01.2006. Մլադեն Կրստաիչի, Իվիցա Դրագուտինովիչի և Գորան Գավրանչիչի հետ միասին, որոնք 2006 թվականի աշխարհի առաջնության ընտրական փուլի 10 խաղում ընդամենը 1 գոլ էին բաց թողել՝ ռեկորդ սահմանելով ընդունած գոլերի նվազագույն քանակով։ Վիդիչը մեծ դեր է խաղացել ընտրական փուլի Բոսնիայի և Հերցեգովինայի դեմ հանդիպման ժամանակ։ Սերբիա և Չեռնոգորիան հաղթեց 1-0 հաշվով և ապահովեց իր մասնակցությունն աշխարհի առաջնությանը՝ չնայած հանդիպման ավարտից 5 րոպե առաջ Վիդիչն ստացավ կարմիր քարտ։ Նեմանյան բաց թողեց Սերբիա և Չեռնոգորիայի առաջին խաղն առաջնության ժամանակ ընդդեմ Նիդերլանդների հավաքականի ընտրական փուլում կարմիր քարտի պատճառովBanned Vidic vows to help Serbia. BBC Sport. 06.06.2006., իսկ 2006 թվականի հունիսի 12-ին սերբը մարզումների ժամանակ ձախ ծնկի վնասվածք ստացավ, որի արդյունքում բաց թողեց 2006 թվականի աշխարհի առաջնության մնացած բոլոր հանդիպումներըInjured Vidic out of tournament. BBC Sport. 13.06.2006.։

Առաջնության ավարտից հետո Վիդիչը շարունակեց խաղալ ազգային հավաքականի կազմում, այդ ժամանակ արդեն՝ Սերբիայի անկախ հանրապետության։ Հոկտեմբերի 11-ին, այն բանից հետո, երբ նրա հավաքականը ոչ-ոքի խաղաց Սլովենիայի հետ, դուրս մնաց Եվրոպայի առաջնության մրցաշարից, իսկ Վիդիչը, որն այդ խաղում չիրացրեց 11 մետրանոցը, որոշեց ավարտել կարիերան ազգային հավաքականի կազմում։

 Գոլեր հավաքականի կազմում 
 #  Ամսաթիվ Մարզադաշտ Մրցակից Հաշիվ Խաղի արդյունք  Մրցաշար 1  2005 օգոստոսի 15  Դինամո, Կիև, Ուկրաինա    3:2  3:2  Վալերի Լոբանովսկու հուշամրցաշար 2  2006 նոյեմբերի 15  Ցրվենա Զվեզդա, Բելգրադ, Սերբիա    1:0  1:1  Ընկերական խաղ

 Անձնական կյանք 
2006 թվականի հուլիսի 17-ին Վիդիչն ամուսնացավ Բելգրադի համալսարանի տնտեսագիտության ֆակուլտետի ուսանող Անա Իվանովիչի հետ (չշփոթել համանուն սերբ թենիսիստուհու հետ)։ Զույգն ունի երեք որդի՝ Լուկան, Ստեֆանը և Պետարը։

 Նվաճումներ 
 Հավաքականի կազմում 
 Ցրվենա Զվեզդա
 Սերբիա և Չեռնոգորիայի առաջին լիգայի չեմպիոն, 2004
 Ֆուտբոլի Հարավսլավիայի գավաթակիր, 2002
 Ֆուտբոլի Սերբիա և Չեռնոգորիայի գավաթակիր, 2004
 Ընդհանուր՝ 3 տիտղոս

 Սպարտակ
 Ռուսաստանի առաջնության արծաթե մեդալակիր, 2005

 Մանչեսթեր Յունայթեդ
 Անգլիայի Պրեմիեր լիգայի չեմպիոն (5), 2006/07, 2007/08, 2008/09, 2010/11, 2012/13
 Ֆուտբոլային լիգայի գավաթակիր (3), 2006, 2009, 2010
 ՈւԵՖԱ Չեմպիոնների լիգայի գավաթակիր, 2008
 Անգլիայի սուպերգավաթի մրցանակակիր (5), 2007, 2008, 2010, 2011, 2013
 Աշխարհի ակումբային մրցաշարի չեմպիոն, 2008
 Ընդհանուր՝ 15 տիտղոս

 Անձնական 
 Սերբիայի տարվա ֆուտբոլիստ(2), 2005, 2008
 Պրեմիեր լիգայի մրցաշրջանի խաղացող (2), 2008/09, 2010/11
 Պրեմիեր լիգայի ամսվա խաղացող, 2009 հունվար
 Ներառվել է ՊՖԱ վարկածով «տարվա հավաքականի» կազմում (4), 2006/07, 2007/08, 2008/09, 2010/11
 Ներառվել է FIFPro վարկածով «տարվա հավաքականի» կազմում (2), 2009, 2011
 Սըր Մեթ Բասբիի անվան տարվա լավագույն խաղացող, 2009

 Կարիերայի վիճակագրություն 
+ Ակումբային կարիերաԱկումբՄրցաշրջանԼիգաԳավաթներՀարավսլավիայի գավաթ, Սերբիայի գավաթ, Ռուսաստանի գավաթ, Անգլիայի գավաթ, Անգլիայի ֆուտբոլային լիգայի գավաթ.ԵվրագավաթներՈՒԵՖԱ Չեմպիոնների Լիգա, ՈՒԵՖԱ Եվրոպայի ԼիգաԱյլԱնգլիայի սուպերգավաթ, Եվրոպայի սուպերգավաթ, Աշխարհի ակումբային առաջնություն.ԸնդհանուրԽաղԳոլերԽաղԳոլերԽաղԳոլերԽաղԳոլերԽաղԳոլեր Սպարտակ (Սուբոտնիցա)(վարձավճար)2000/0127600--00276 Ընդհանուր  27  6  0  0  0  0  0  0  27  6 Ցրվենա Զվեզդա2001/022225020002922002/032554160003562003/04205506300318 Ընդհանուր  67  12  14  1  14  3  0  0  95  16 Սպարտակ (Մոսկվա)20041221000001322005272100000282 Ընդհանուր  39  4  2  0  0  0  0  0  41  4 Մանչեսթեր Յունայթեդ2005/061104000001502006/072535081003842007/083213090104512008/093448091425572009/102412070003312010/113552090104752011/12601020101002012/131912020002312013/14250216110342 Ընդհանուր  211  15  29  1  52  3  8  2  300  21 Ինտեր Միլան2014/152310050002812015/160000000000 Ընդհանուր  23  1  0  0  5  0  0  0  0  28  1 Ամբողջ կարիերայում  367  38  45  2  71  6  8  2  491  48
 Հավաքականի կազմում 
250|մինի|աջից|Հավաքականի կազմում
Սերբիայի ազգային հավաքականՏարիՓոխանցումներԳոլեր200230200330200430200591200641200750200890200980201090201130Ընդամենը562

 Ծանոթագրություններ 

 Արտաքին հղումներ 
 Անձնական էջ Sky Sports կայքում 
 Ֆուտբոլիստի անձնական էջը Goal.com կայքում  
 Ֆուտբոլիստի անձնական էջը  Inter.it կայքում 
 Ֆուտբոլիստի անձնական էջը soccerbase.com կայքում 

Կատեգորիա:Անգլիայի լեգեոներ ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ցրվենա Զվեզդայի ֆուտբոլիստներ